Den Vest-Sjællandske Avis, 1838-02-27
Frankrig. Den 9de Febr. blev Hr. Passymed 19 Stemmer valgt til Præsident for Budget commissionen, den Doctrinaire Hr. Duchtel havde kun 17. Hele Commissionen bestaar af 36 Medlemmer i 9 Bureauer; deraf høre 21 til det venstre Centrum og Oppositionen, 15 til det høire Centrum og det ministerielle Partie; Hr. Gonin er valgt til Commissionens Secretair med 23 Stemmer; Bignon fik 12 Stemmer. Gouin har forelagt sit Forslag om at convertere den Statsgield, der giver 5 pCt. Rente, til en Gield med 4 1/2 pCt. - Undersøgelses acterne i den mod Vidog indledte Proces ere nu sluttede; han beskyldes for Udsugelse, Aager og Anmasselse af offentlige Embedsforretninger. Paa samme Tid har Vidog indgivet Klage over, at Øvrigheden, paa voldsom Maade har lagt Beslag paa hans Papirer; han vil, førend Sagens Forhandling begynder, ved sin Advocat Ledru udgive et Skrift derom. - Børnemord tage stærkt til i Paris, man troer, at dette er en Følge af de nyeste strengere Bestemmelser, om nyfødte Børns Optagelse i den Parisiske Jndretning for Hittebørn; de optages nu kun efter en Sed deel, der udstedes af Politiecommissairen. - Laffitte er den 8de valgt til Deputeret i det sjette Arrondissement i Paris med 1031 Stemmer; en anden Candidat Masse fik kun 250 Stemmer; den 10de indtog Laffitte sin gamle Plads i Kammeret; Aftenen efter Valget vare mange Huse i Districtet illuminerede. Ogsaa ved Valgene i la Reole, Rheims og Beziers ere de ministerielle Candidater faldne igjennem: i Rheims valgtes en oplyst og frisindet Manufacturist Houzeau. – Den forhenværende Politiepræfect Gisquet skal i et af Kammerets Bureauer haver erklæret, at en stor Deel af de hemmelige Fonds, som vare bevilgede Ministrene for at beskytte Kongens Person, ikke blev anvendt til Politiets Tieneste, men til at understøtte de ministerielle Blade, som skreve imod Oppositionen, og til Gagetillæg for en stor Mængde Embedsmænd. - Den 9de gik det falske Rygte i Paris, at Kongen var død. – Baron Rothschild har havt en Conferents med Kongen i Anledning af Renteconversionen. – Efter to Maaneders Taushed harer man endelig igjen tale om den Hubertske Proces (forr. Aarg. Nr. 203 til 207, denne Aarg. Nr. 3, 4, 7, 10). Af de 10 arresterede Personer blev Hr. v. Brouard efter kort Tids Forløb igjen frigiven, siden ere 3 andre løsladte, Demoiselle Hergaland, Godard og Kluppel. Endnu ere 6 arresterede: Hubert selv, Leprour, Annat, Steubel, Ginand og Demois. Grouvelle. Leproux har erklæret, at han ingen Oplysning kunde give om et Brev fra Hubert, hvori denne tiltaler ham i en venskabelig Tone, beretter ham Sagen og indbyder ham til en Sammenkomst; han vil slet ikke kjende Hubert. Steubel Ti erklærer Maskinen for at være bestemt til Krigsbrug; men han negter ikke, at han har tænkt paa Mulig heden af, at en Republik kunde blive indført i Frankrig. Hubert og de øvrige Arresterede have vægret sig ved at svare Jnstructionsdommeren og erklæret, at de kun ville svare for de Edsvornes Domstol. J længere Tid gaae Rygter om, at Regjeringen har isinde at skabe et nyt Aristokratie af Hertuger, Grever og Baroner. - Den 15de Febr. forelagde Handelsministeren i Deputeretkammeret et Lovudkast omen Canalforbindelse imellem Marne og Rhinen over Strasborg og følgende Udkast og Jernbaner: fra Paris til den Belgiske Grændse, fra Paris til Rouen, fra Paris til Bordeaux, fra Marseille til Lyon. Bekostningen ved disse Arbeider blev anslaaet til 156 Mill. Francs. - Fyrst Talleyrand skal føle sig Døden nær og anvender derfor en stor Deel af Dagen med at ordne og brænde sine Papirer. - Hertugen af Nemours kan ikke ret komme sig efter sit Arm brud.